Document ID: /roh_data/filtered/Billingualer_Corpus_interleaved-de-rm.jsonl.gz/213

This is a text translated from German to Rumantsch Grischun.
Die Mutterschaftsversicherung aus Gleichstellungssicht

1945 hat das Volk den Familienschutzartikel in der Verfassung verankert und gab damit dem Bund den Auftrag, eine Mutterschaftsversicherung einzurichten. Nun haben wir die Chance, diesen Verfassungsauftrag mit einem moderaten und finanzierbaren Vorschlag endlich in die Praxis umzusetzen.

Auf politischer Ebene wird oft eine Trennlinie zwischen Themen, für die der Staat sich zuständig fühlen soll und solchen, wo keine "Einmischung" vorgenommen werden soll, gezogen. Betrachtet man diese Abgrenzung genauer, fällt auf, dass es oft sogenannte Frauenthemen sind, die nicht als wesentlich bezüglich staatlicher Förderung eingestuft werden. Darunter fällt bspw. die Anerkennung der Haus- und Familienarbeit, die Unterstützung von ausserfamiliärer Kinderbetreuung, die Erhaltung oder Schaffung einer kind- und menschengerechten Umgebung oder auch das, was so allgemein als "Freiwilligenarbeit" bezeichnet wird. Gleiches ist auch immer wieder bezüglich Mutterschaft zu hören: das ist doch eine ganz private Angelegenheit, es muss doch jede und jeder selbst wissen, ob und wie man sich organisieren soll. Nicht beachtet wird dabei, welche immense und auch staatstragende Bedeutung dem Aufziehen der kommenden Generation für unsere Gesellschaft zukommt. Das Schaffen von möglichst förderlichen Rahmenbedingungen kann nur im Interesse aller sein. Zu diesen Rahmenbedingungen gehört der Schutz der Mutternschaft.

Was spricht aus Sicht der Gleichstellungskommission für diese Vorlage? -

Wenn für die Zeit der Mutterschaft ein zwingendes Arbeitsverbot von acht Wochen besteht, muss die Lohnfortzahlung für diese Zeit in jedem Fall garantiert sein. Vom gegenwärtigen mangelnden Schutz sind nur Frauen betroffen.

- Die heutige Regelung vermindert die Chancen von Frauen auf dem Arbeitsmarkt. Die allfälligen Kosten, die bei Mutterschaft einer Mitarbeiterin anfallen, müssen vom Arbeitgeber/der Arbeitgeberin getragen werden. Im Vergleich dazu wird der Erwerbsersatz bei der Militärpflicht der Mitarbeitenden vom Staat finanziert.

- Die heutige Regelung benachteiligt Branchen und Betriebe, die vorwiegend Frauen beschäftigen, weil für diese Arbeitsplätze höhere Kosten anfallen. Somit findet eine Diskriminierung auch auf betrieblicher Ebene statt. Die Mutterschaftsversicherung stellt einen Lastenausgleich her.

- Die Finanzierung der Versicherung ist gesichert und bewegt sich in einem tragbaren Rahmen. Aus Gleichstellungssicht ist es unerlässlich, für die Wahrnehmung der Aufgabe der Mutterschaft einen minimalen staatlichen Beitrag einzusetzen.

Die Mutterschaftsversicherung als Sozialwerk für alle Mütter und Familien ist ein unverzichtbares Element einer zeitgemässen Familienpolitik. Im Vergleich zu anderen europäischen Ländern würden wir uns auch mit den Leistungen dieser Mutterschaftsversicherung noch im Schlussfeld bewegen. Wenn es uns wirklich ernst ist mit einem Schutz der Mutterschaft, und wir es nicht nur bei Lippenbekenntnissen belassen wollen, stimmen wir am 13. Juni dieser Vorlage mit Überzeugung zu.

Gremium: Kantonale Begleit- und Impulskommission für Gleichstellungsfragen Graubünden

Quelle: dt Kantonale Begleit- und Impulskommission für Gleichstellungsfragen

Data: 04.06.1999

L'assicuranza da maternitad ord vista da l'egualitad

L'onn 1945 ha il pievel fixà l'artitgel davart la protecziun da las famiglias en la constituziun ed ha dà uschia l'incumbensa a la confederaziun d'endrizzar in'assicuranza da maternitad. Uss avain nus la schanza da realisar finalmain quest'incumbensa constituziunala cun ina proposta moderada e finanziabla.

Sin plaun politic vegni tratg savens in cunfin tranter temas, per ils quals il stadi duai sa sentir cumpetent e tanter quels nua ch'i na duai betg succeder ina "intervenziun". Sch'ins observa pli bain quest cunfin, alur datti en egl ch'igl èn savens uschenumnads temas da dunnas che na vegnan betgs valitads sco essenzials per la promoziun statala. Da quels fa part p.ex. la renconuschientscha da la lavur da tegnairchasa e da famiglia, il sustegn da la tgira d'uffants ordaifer la famiglia, il mantegniment u la creaziun d'in ambient ch'è giustifitgà per uffants ed umans u er quai che vegn designà en general sco "lavur facultativa". Il medem è er adina puspè d'udir pertutgant la maternitad: quai è bain ina fatschenta dal tuttafatg privata, mintgina e mintgin duai bain savair sez, sche e co ch'ins duai s'organisar. Ins na considerescha betg en quest connex, tge impurtanza enorma ed er statala che l'educaziun da la generaziun giuvna ha per nossa societad. La creaziun da cundiziuns generalas pli nizzaivlas pussaivel, po be esser en l'interess da nus tuts. Tar questas cundiziuns generalas tutga er la protecziun da la maternitad.

Tge pleda, ord vista da la cumissiun d'egualitad, en favur da quest project?

- Sch'igl exista in scumond da lavur stringent d'otg emnas durant il temp da maternitad, alur sto esser garantì en scadin cas il pajament cuntinuà dal salari per quest temp. Da la mancanza actuala da protecziun èn pertutgadas be dunnas.

- La regulaziun actuala sminuescha las schanzas da las dunnas sin il martgà da lavur. Ils eventuals custs che resultan en cas da la maternitad d'ina collavuratura, ston gnir purtads dal patrun/da la patruna. En cumparegliaziun vegn la cumpensaziun dal gudogn, en cas da l'obligaziun da far servetsch militar dals collavuraturs, finanziada dal stadi.

- La regulaziun actuala disfavurisescha branschas e manaschis ch'occupeschan en emprima lingia dunnas, perquai che per questas plazzas da lavur i resultan pli auts custs. Uschia ha lieu ina discriminaziun er sin il nivel dal manaschi. L'assicuranza da maternitad fa ina gulivaziun da las grevezzas.

- La finanziaziun da l'assicuranza è segirada e sa mova en in rom supportabel. Ord vista da l'egualitad èsi indispensabel d'impunder ina contribuziun statala minimala per observar l'incumbensa da la maternitad.

L'assicuranza da maternitad sco ovra sociala per tut las mammas e las famiglias è in element, dal qual ins na po betg desister en ina politica moderna da famiglia. En cumparegliaziun cun auters pajais europeics fissan nus er cun las prestaziuns da quest'assicuranza da maternitad a la cua. Sche nus manegiain propi serius cun la protecziun da la maternitad e sche nus na vulain betg che quai saja mo ina decleraziun vida, alur acceptain nus quest project ils 13 da zercladur cun persvasiun.

Gremi: cumissiun chantunala d'accumpagnament e d'impuls per dumondas d'egualitad dal Grischun

Funtauna: rg cumissiun chantunala d'accumpagnament e d'impuls per dumondas d'egualitad

Data: 04.06.1999